CELEX: 32015D0681
Language: fi
Date: 2015-04-29 00:00:00
Title: Komission täytäntöönpanopäätös (EU) 2015/681, annettu 29 päivänä huhtikuuta 2015, kaupunki-, retki-, nuoriso-, maasto- ja maantiepolkupyöriä koskevan standardin EN ISO 4210, osat 1–9, sekä lasten polkupyöriä koskevan standardin EN ISO 8098 viitetietojen julkaisemisesta Euroopan unionin virallisessa lehdessä Euroopan parlamentin ja neuvoston direktiivin 2001/95/EY mukaisesti (ETA:n kannalta merkityksellinen teksti)

30.4.2015   
            
            
               FI
            
            
               Euroopan unionin virallinen lehti
            
            
               L 111/30
            
         KOMISSION TÄYTÄNTÖÖNPANOPÄÄTÖS (EU) 2015/681,
   annettu 29 päivänä huhtikuuta 2015,
   kaupunki-, retki-, nuoriso-, maasto- ja maantiepolkupyöriä koskevan standardin EN ISO 4210, osat 1–9, sekä lasten polkupyöriä koskevan standardin EN ISO 8098 viitetietojen julkaisemisesta Euroopan unionin virallisessa lehdessä Euroopan parlamentin ja neuvoston direktiivin 2001/95/EY mukaisesti
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yleisestä tuoteturvallisuudesta 3 päivänä joulukuuta 2001 annetun Euroopan parlamentin ja neuvoston direktiivin 2001/95/EY (1) ja erityisesti sen 4 artiklan 2 kohdan ensimmäisen alakohdan,
   sekä katsoo seuraavaa:
   
               (1)
            
            
               Direktiivin 2001/95/EY 3 artiklan 1 kohdassa valmistajat velvoitetaan saattamaan markkinoille ainoastaan turvallisia tuotteita.
            
         
               (2)
            
            
               Direktiivin 2001/95/EY 3 artiklan 2 kohdan toisen alakohdan mukaisesti tuotteen oletetaan olevan turvallinen kansallisissa standardeissa määritettyjen vaarojen ja vaaraluokkien osalta, jos se on sellaisten vapaaehtoisten kansallisten standardien mukainen, joilla vahvistetaan kansallisiksi standardeiksi niitä eurooppalaisia standardeja, joiden viitetiedot komissio on julkaissut Euroopan unionin virallisessa lehdessä kyseisen direktiivin 4 artiklan mukaisesti.
            
         
               (3)
            
            
               Direktiivin 2001/95/EY 4 artiklan 1 kohdan mukaan eurooppalaiset standardointiorganisaatiot hyväksyvät eurooppalaiset standardit komission toimeksiantojen perusteella.
            
         
               (4)
            
            
               Direktiivin 2001/95/EY 4 artiklan 2 kohdan mukaan komissio julkaisee kyseisten standardien viitetiedot.
            
         
               (5)
            
            
               Komissio antoi 29 päivänä marraskuuta 2011 päätöksen 2011/786/EU (2) turvallisuusvaatimuksista, jotka polkupyöriä, pikkulasten polkupyöriä ja polkupyörien tavaratelineitä koskevien eurooppalaisten standardien on täytettävä direktiivin 2001/95/EY mukaisesti.
            
         
               (6)
            
            
               Komissio antoi 6 päivänä syyskuuta 2012 eurooppalaisille standardointiorganisaatioille toimeksiannon M/508, joka koskee eurooppalaisten standardien laatimista, jotta voidaan torjua polkupyöriin, lasten polkupyöriin ja polkupyörien tavaratelineisiin liittyvät keskeiset riskit.
            
         
               (7)
            
            
               Vastauksena komission esittämään toimeksiantoon Euroopan standardointikomitea (CEN) hyväksyi seuraavat eurooppalaiset standardit: EN ISO 4210, osat 1–9, kaupunki-, retki-, maasto-, nuoriso- ja maantiepolkupyörät, sekä EN ISO 8098, lasten polkupyörät. Nämä korvaavat aiemmat standardit EN 14764:2005, EN 14766:2005 ja EN 14781:2005.
            
         
               (8)
            
            
               Eurooppalainen standardi EN ISO 4210, osat 1–9, ja eurooppalainen standardi EN ISO 8098 täyttävät toimeksiannon M/508 ja ovat direktiivin 2001/95/EY yleisen turvallisuusvaatimuksen mukaisia. Niiden viitetiedot olisi julkaistava Euroopan unionin virallisessa lehdessä.
            
         
               (9)
            
            
               Tässä päätöksessä säädetyt toimenpiteet ovat direktiivillä 2001/95/EY perustetun komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Seuraavien standardien viitetiedot julkaistaan Euroopan unionin virallisen lehden C-sarjassa:
   
               a)
            
            
               EN ISO 4210–1:2014 ”Polkupyörien turvallisuusvaatimukset. Osa 1: Termit ja määritelmät”
            
         
               b)
            
            
               EN ISO 4210–2:2014 ”Polkupyörien turvallisuusvaatimukset. Osa 2: Kaupunki- ja retki-, nuoriso-, maasto- ja maantiepolkupyörien vaatimukset”
            
         
               c)
            
            
               EN ISO 4210–3:2014 ”Polkupyörien turvallisuusvaatimukset. Osa 3: Yleiset testausmenetelmät”
            
         
               d)
            
            
               EN ISO 4210–4:2014 ”Polkupyörien turvallisuusvaatimukset. Osa 4: Jarrujen testausmenetelmät”
            
         
               e)
            
            
               EN ISO 4210–5:2014 ”Polkupyörien turvallisuusvaatimukset. Osa 5: Ohjauslaitteiden testausmenetelmät”
            
         
               f)
            
            
               EN ISO 4210–6:2014 ”Polkupyörien turvallisuusvaatimukset. Osa 6: Rungon ja haarukan testausmenetelmät”
            
         
               g)
            
            
               EN ISO 4210–7:2014 ”Polkupyörien turvallisuusvaatimukset. Osa 7: Pyörien ja vanteiden testausmenetelmät”
            
         
               h)
            
            
               EN ISO 4210–8:2014 ”Polkupyörien turvallisuusvaatimukset. Osa 8: Polkimien ja voimansiirron testausmenetelmät”
            
         
               i)
            
            
               EN ISO 4210–9:2014 ”Polkupyörien turvallisuusvaatimukset. Osa 9: Satuloiden ja satulatolppien testausmenetelmät”
            
         
               j)
            
            
               EN ISO 8098:2014 ”Polkupyörät. Lasten polkupyörien turvallisuusvaatimukset”
            
         2 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 29 päivänä huhtikuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 11, 15.1.2002, s. 4.
   
      (2)  Komission päätös 2011/786/EU, annettu 29 päivänä marraskuuta 2011, turvallisuusvaatimuksista, jotka polkupyöriä, pikkulasten polkupyöriä ja polkupyörien tavaratelineitä koskevien eurooppalaisten standardien on täytettävä Euroopan parlamentin ja neuvoston direktiivin 2001/95/EY mukaisesti (EUVL L 319, 2.12.2011, s. 106).